

**P R A V I L N I K**

**O ORGANIZACIJI DRŽAVNE ORNITOLOŠKE IZLOŽBE BOSNE I HERCEGOVINE**

Član 1.

Ornitološki savez u Bosni i Hercegovini (u daljnjem tekstu: Savez) organizira svake godine Državnu Ornitološku Izložbu Bosne i Hercegovine (u daljnjem tekstu: DOIBiH).

Savez povjerava organizaciju DOIBiH jednoj od članica saveza koja je *tehnički organizator izložbe.*

DOIBiH se održava svake godine u mjesecu decembru, u principu uvijek u drugom gradu a što odlučuje Upravni odbor Saveza uz dogovor sa organizatorom (uz zadovoljavanje svih uslova organizacije izložbe iz pravilnika saveza ) .

Termin održavanja DOIBiH je fiksan mjesec *Decembar*-(preporuka treča sedmica decembra).

Isto Udruženje /Klub može više puta biti organizator DOIBIH ako nema drugih zainteresovanih članica koje ispunjavaju uslove.

O promjeni termina (Decembar) izuzetno usljed vanrednih uslova može odlučiti samo Upravni odbor Saveza, a na zahtjev Upravnog odbora saveza ili Tehničkog organizatora.

Član 2.

Državna ornitološka izložba BiH se sastolji iz tri dijela:

*-prijem ptica* (*dan prije ocjenjivanja ptica*)-jedan dan prije se ptice primaju -***OBAVEZNO***

*-ocjenjivanje ptica-jedan dan* (nema posjetitelja na izložbi ni drugih osoba sem službenih lica )

-Izložba u trajanju od maksimalno tri dana za posjetitelje.

Član 3.

Pravo sudjelovanja na DOIBiH imaju sve ptice svih Takmičarskih grupa prema pravilniku C.O.M-a koje su prstenovane propisanim zatvorenim Saveznim prstenovima, propisane boje,godine,promjera i koje su uzgojili članovi svih udruženje/klubova koje su članice saveza.

Svaki takmičar može imati prstenove samo jednog matičnog broja. Ako je takmičar član više udruženja/klubova i u istim uzima prstenove, može izlagati i takmičiti se samo sa matičnim prstenom jednog udruženja/kluba u toku te godine .

Veličina prstenova za sve vrste ptica navedeni su u Pravilniku o promjerima prstenova za ptice.

Mogućnost prijavljivanja ptica u svakom razredu je neograničena. Izuzetno, UO OSBiH-a,na zahtjev udruženja/kluba – tehničkog organizatora, može donijeli odluku o ograničenom broju ptica u svakom razredu, ali ne manje od 5 ptice po kategoriji. Broj kolekcija je neograničen.

Član 4.

Kandidaturu za organizaciju DOIBiH može podnijeti svako udruženje/klub direktno savezu.

Da bi udruženje/klub ispunio uslove za prijavu za organizaciju DOIBiH treba da je u toku 5 godina održao najmanje dvije izložbe klubskog ili nekog drugog karaktera. Samo u izuzetnim situacijama ovo pravilo se mjenja uz odluku U.O saveza.

Član 5.

Prijave se podnose do Skupštine OSBiH-a, koja i određuje domaćina slijedećeg DOIBiH .

Rok za prijave je do godišnje skupštine saveza ,izuzetno, ako nema kandidata do Skupštine, rok za prijave može se produžiti (maksimalno do početka mjeseca Juna), a tada odluku donosi Upravni odbor OSBiH.

Član 6.

Skupština, odnosno UO OSBiH dužna je razmotriti sve prispjele kandidature, vodeći računa da se organizacija DOIBiH povjeri svake godine drugom udruženju/klubu ali ne nužno na štetu kvaliteta izložbe tj uslova organizacije .

O izvršenom izboru i povjerenoj organizaciji DOIBiH, UO Saveza pismeno obavještava udruženj/klub koja su podnijela kandidaturu.

Član 7.

Udruženje/Klub kojemu je povjerena organizacija DOIBiH mora ispuniti minimalne uvjete u vezi sa medijskim oglašavanjem izložbe, prostorom za održavanje izložbe , izložbenim kavezima, ishranom ptica, nagradama, dovoljnim brojem sudija, a sve u skladu s odredbama ovog Pravilnika.

\*Promotivni Plakat izložbe mora sadržavati logo Ornitološkog saveza BiH,logo Tehničkog organizatora izložbe ,Naziv „\_\_

Državna Ornitološka izložba Bosne i Hercegovine „ koja je po redu (***Obavezno***), vrijeme i mjesto održavanja izložbe i ostale informacije veze za izložbu.

Organizator mora državnu izložbu raditi na softveru koji je savez obezbjedio za potrebe izložbi a čija je upotreba odobrena po odluci skupštine saveza i smatra se obavezom . (***Obavezno***)

Tehnički organizator mora uz saradnju sa savezom i Sudijskom organizacijom BiH obezbjediti dovoljan broj sudija za sve kategorije na državnoj izložbi .

Minimalan broj ptica kada mora biti sudija za ocjenjivanje je 20 komada a maksimalan broj ptica koje sudija ocjenjuje je 80 komada u izuzetnim situacijama max do 100 komada. (***Obavezno***)

Član 8.

Oblik prijavnice , pravila izložbe i njen izgled određuje OSBiH, a što se dostavlja tehničkom organizatoru DOIBiH .(Obrasci bjanko dostupni na web stranici saveza)

Pisane informacije – propozicije i prijavnice kao i Plakat izložbe, organizator je dužan dostaviti savezu na e-mail minimalno 20 dana prije početka Državne ornitološke izložbe BiH a savez je iste dužan objaviti na web stranici saveza .

***Prijavnice za učestvovanje na DOIBiH svako udruženje/klub dostavlja grupno za sve svoje članove tj. prijava ide elektronski, putem web stranice saveza , koju popunjava osoba zaduženja ispred udruženja/kluba za sve svoje članove****.*

*(Prijavnica bjanko za pojedinačnu prijavu izlagača na izložbu prema svom udruženju/klubu je obezbjeđena na web straici saveza-izlagač istu popunjava i šalje svom udruženju/klubu koji istu elektronski popunjava na web stranici saveza)*

Pojedinačno slanje prijavnica od strane izlagača nije predviđeno.

Član 9.

Za ptice koje učestvuju na DOIBiH organizator naplaćuje kotizaciju po ptici u iznosu koje odobri Upravni odbor OSBiH.

Po odluci skupštine saveza koja je održana 29.05.2022 godine svi odgajivači koji prijave 30 komada ili više ptica plačaju kavezninu 50% OPCIONO i to određuje sam Tehnički organizator i nije više pod obavezno u iznosu od predviđene kotizacije ,ovo se pravilo odnosi na državnu izložbu, sa preporukom da i ostale izložbe prakticiraju ovo pravilo.

Uplata kaveznine po svakom takmičaru/izlagaču vrši se prilikom slanja prijavnica za učestvovanje, osim ako tehnički organizator to drukčije ne naglasi.

Član 10.

Tehnički Organizator mora osigurati dovoljan broj prostorija za potreba DOIBiH.

Prostor u kojem se održava izložba mora biti zatovoljavati sve uslove propisane ovim pravilnikom ,

U centralnoj prostoriji gdje se nalaze izložbene ptice mora da bude postavljene zastava Ornitološkog saveza BiH ,Zastava Bosne i Hercegovine i zastava entiteta .

Za ***kanarince pjesme*** za svaku takmičarsku grupu po dvije manje prostorije. U jednoj prostoriji su smještene sve ptice iste grupe u specijalnim sanducima do trenutka kada se nose na ocjenjivanje.Veličina prostorije zavisi od broja sanduka i ptica koje se takmiče. U toj se prostoriji zadržavaju samo članovi Takmičarske komisije, a uzgajivačima – takmičarima nije dozvoljeno boravak u prostoriji . U prostoriji mora vladati mir i tišina, tako da ptice prije ocjenjivanja ne budu uznemiravane.

Temperatura te prostorije je 16-18 °C.

Druga prostorija u kojoj se ptice ocjenjuju u njoj je smješten stol na kojem se

postavljaju kavezi sa pticama i stolice za sudije i istovremeno najviše dva pripravnika. Ta

prostorija ne smije imati dnevno osvjetljenje jer se ptice ocjenjuju pri umjetnom svjetlu.

Temperatura u toj prostoriji mora biti oko 16-18 °C.

U prostoriji borave samo sudije i pripravnici.

Član 11.

Za ocjenjivanje ostalih takmičarskih grupa treba osigurati dovoljno veliki prostor, bilo

od jedne ili više prostorija. Prostorija za ocjenjivanje mora imati dnevno svjetlo ili umjetno

svjetlo punog spektra, a temperatura treba biti između 15-18 °C.

Za vrijeme ocjenjivanja u prostoriji mogu biti samo suci i pripravnici, te članovi

Takmičarske komisije organizatora i donosioci izložbenih kaveza .

Član 12.

Prijem ptica se vrši obavezno dan uoči ocjenjivanja ptica , a mora biti završen najkasnije do 20 sati istog dana.

Sve ptice trebaju biti smještene u propisane izložbene kaveze koje su prethodno očišćeni i dezinficirani.

Svaki kavez treba biti snadbjeven čistom vodom i odgovarajućom hranom za pojedinu vrstu ptica te zapečaćen plastičnom vezicom.

Član 13.

Svaki izložbeni kavez prilikom ocjenjivanja mora imati naljepnicu sa rednim brojem

kaveza. Prilikom ocjenjivanja na kavezu nisu dozvoljene nikakve druge oznake.

Nakon ocjenjivanja obvezno je na kavez staviti naljepnicu sa slijedećim podacima:

Vrsta ptice, ocjena ptice , plasman ptice , ime izlagača, ime udruženja/kluba izlagača,ime sudije.

Član 14.

Hranjenje i napajanje ptica za vrijeme izložbe je obaveza tehničkog organizatora.

Tehnički organizator je svakodnevno dužan svaku vrstu ptica hraniti propisanom i standardnom mješavinom za tu vrstu ptica.

Ukoliko se izlažu neke rijetke i manje uobičajene vrste ptica, tada tehnički organizator vrši

njihovu ishranu u dogovoru sa izlagačem.

Član 15.

Članovi Takmičarske komisije organizatora – donosioci ptica donose ptice pred sudije na ocjenjivanje po spisku ptica koje je tehnički organizato obezbjedio za svakog sudiju posebno, a na osnovu unaprijed dogovorenog redoslijeda sa sudijom.

Donosioci ptica vode evidenciju ocjenjenih ptica, tako da sve prijavljene ptice budu ocjenjene,nakon završenog suđenja prikupljaju ocjenske liste od sudija te ih predaju koordinatoru suđenja ukoliko se drugačije ne odredi. Nakon ocjenjivanja svake ptice sudija treba prekrižiti njen redni broj kaveza , što olakšava evidenciju i kontrolu ocjenjenih ptica.

Član 16.

Po završetku DOIBiH organizator je dužan izlagačima ili službenim konvojerima udruženja/klubova uručiti ocjenske liste.

Osim ocjenskih lista uručuju se i osvojene nagrade (službene i neslužbene).

***Na državnoj izložbi mora biti upriličena zvanična dodjela nagrada izlagačima u obliku koju odredi tehnički organizator.***

Član 17.

Tehnički organizator obvezno po završetku kataloga u elektronskoj formi šalje na web stranicu saveza isti i on se objavljuje na web stranici saveza najkasnije u do prve polovine drugog dana od ocjenjivanja.

Katalog mora da sadržava sve potrebne podatke : adresar učesnika, popisi sudija, popis ptica po klasama, ocjena ptice i nagrada koju je ptica osvojila.(Preporuka da se urade i elektronske korice kataloga na kojima su svi podaci o izložbi kao i sponzori izložbe)

Članak 18.

Pravo ocjenjivanja ptica na Državnoj ornitološkoj izložbi BiH imaju sudije Sudijske organizacije OSBIH i međunarodni OMJ sudije a po pravilniku Sudijske organizacije BiH.

Delegiranje sudija vrši SOBiH, a na prijedlog organizatora i koordinatora suđenja na DOIBiH.

SOBiH za potrebe suđenja može delegirati i međunarodne sudije iz drugih saveza.

Nalog za delegiranje za suđenje na DOIBiH sudije trebaju dobiti najmanje 20 dana prije

održavanja DOIBiH, te odmah moraju potvrditi organizatoru svoj dolazak.

Naknadno delegiranje ili izmjene u delegiranju može se vršiti samo ako dođe do

promjene broja ptica te u slučaju otkaza delegiranog sudije .

Raspored sudija za ocjenjivanja vrši koordinator suđenja koji je izabran za DOIBIH od strane SOBIH. Raspored sudija za ocjenjivanje vrši se neposredno prije ocjenjivanja ili ranije po dogovoru sa sudijama .

Član 19.

Strogo je zabranjeno za vrijeme ocjenjivanja razgovarati sa sudijama i ometati ih u radu ili reklamirati izvršeno ocjenjivanje.

Za vrijeme ocjenjivanja, sudije su potpuno samostalne i smiju kontaktirati samo sa

koordinatorom suđenja DOIBiH ili članovima takmičarske komisije.

Prisustvo izlagača na izložbi u toku suđenja je strogo zabranjeno.

Eventualne pritužbe uzgajvača/izlagača na izvršeno suđenje dostaviti u pisanom obliku tehničkom organizatoru i za vrijeme trajanja izložbe a o žalbi će odlučiti SOOSBiH.

Tehnički organizator koji se prijava za organizaciju državne izložbe mora prihvatiti sve troškove za dovoljan broj sudija za sve kategorije na državnoj izložbi što je jedan od glavnih uslova za organizaciju iste.

Minimalan broj ptica kada mora biti sudija pozvan za ocjenjivanje je 20 komada (Opciono tehnički organizator i za manji broj ptica može pozvati sudiju) a maksimalan broj ptica koje sudija ocjenjuje je 80 komada u izuzetnim situacijama max do 100 komada. (*Obavezno pridržavanje ove odredbe od strane tehničkog organizatora)*

Član 20.

Sudija kod ocjenjivanja ptica može imati maksimalno dva pripravnika.

Pripravnici moraju prijaviti organizatoru svoju želju za stažiranjem na DOIBiH i navesti za koju grupu ptica stažiraju i kod kojeg sudije bi željeli stažirati. Ako ima više od dva pripravnika koji žele stažirati kod istog suca, organizator prihvaća prva dva prijavljena, a ostale raspoređuje kod drugih i o tome obavještava pripravnike.

Tehnički organizator nije dužan snositi troškove za pripravnike.

Pripravnicima koji nisu prijavili stažiranje neće biti omogućeno stažiranje na DOIBiH.

Član 21.

***Nagrade koje obezbjeđuje Tehnički organizator su:***

Od strane *tehničkog organizatora* Nagrađuje se 1 ,2 i 3. plasirana ptica u svakom razredu i to pojedinačno i u kolekciji, ako su ispunile uvjet bodovnog minimuma.

Nagrade su; diploma i medalja ili neki drugi oblik nagrade, o čemu odlučuje tehnički organizator. (OBAVEZNO).

**Na diplomi moraju biti upisani podaci: Naziv takmičara ,logo saveza i tehničkog organizatora ime i prezime izlagača, te podaci o ptici: vrsta ptice, takmičarska grupa, ocjena i nagrada.**

Umjesto pojedinačnih diploma dodjeljuje se zajednička diploma za više ptica koje su osvojile nagrade istog takmičara/izlagača.

Na medalji treba da bude natpis Državne izložbe i gdje se održala kao i godina a medalje se dodjeljuju tako što se daje po jedna medalja zlatna,srebrena,bronzan bez obzira koliko je izlagač osvojio prvih,drugih ili trečih mjesta,znači jedan izlagač može dobiti maksimalno jedan set medalja(zlatna,srebrena,bronzana)

Tehnički organizator može obezbjediti i dodatne nagrade za izlagače.

***Nagrade koje obezbjeđuje Ornitološki savez Bosne i Hercegovine su :***

*1****. Najuspješniji izlagač na Državnoj ornitološkoj izložbi Bosne i Hercegovine***

*2.* ***Najuspješnije udruženje/klub na Državnoj ornitološkoj izložbi Bosne i Hercegovine***

*3.* ***Nagrada “MAJSTOR UZGOJA“ na Državnoj ornitološkoj izložbi Bosne i Hercegovine***

*4. Šampion Grupe D KANARINCI BOJE –* ***LIPOHROM***

*5. Šampion Grupa D KANARINCI BOJE –* ***MELANIN***

*6. Šampion Grupa D KANARINCI BOJE -* ***MUTACIJE MELANINA***

*7. Šampion Grupa E KANARINCI* ***STASA (POLOŽAJA)***

*8. Šampion Grupa F1 i F2* ***EGZOTIČNE PTICE***

*9. Šampion Grupa G1 i G2* ***EUROPSKA FAUNA***

*10. Šampion Grupa H* ***KRIŽANCI/BASTARDI***

*11. Šampion Grupa* ***I,J,K,L,M,N PAPAGAJI***

*12. Šampion Grupa B* ***KANARINCI PJEVA-MALINO***

*13. Šampion Grupa O* ***GRLICE I EGZOTIČNI GOLUBOVI***

\*Nagrade se dodjeljuju za grupu ptica ukoliko ima nagrađenih za iste .

\*Vrste nagrade određuje OSBIH koje on i dodjeljuje.

Tehnički organizator može u saradnji i dogovoru sa OSBIH obezbjediti ove nagrade a troškove će platiti OSBIH.

Sve potrebne informacije OSBIH , tehnički organizator treba da dostavi na vrijeme radi realizacije i kupovine nagrada.

Članak 22.

Ocjenjivanje i nagrađivanje ptica na DOIBiH vrši se po standardima i pravilima COM –OMJ-a .

Izuzetno Upravi odbor OSBiH-a može izvršiti korekciju bodovnog minimuma.

Član 23.

Popis Takmičarskih – nagrađenih grupa i razreda donosi UO OSBiH-e

Član 24.

Bodovni minimum da bi ptice u pojedinačnim razredima konkurisale za nagradu su:

* I mjesto- 91 bodova
* II mjesto- 90 bodova
* III mjesto -90 bodova

Za kolekciju bodovni minimum je:

* I mjesto- 364 bodova
* II mjesto- 360 bodova
* III mjesto -360 bodova

Ukoliko bodovni minimum nije ispunjen nagrade se ne dodjeljuju .

Član 25.

Nakon završetka ocjenjivanja, a prije proglašenja pobjednika obvezno se vrši kontrola

ispravnosti prstena nagrađenih ptica (promjer prstena, godina, matični broj…).

SOBiH-e se ostavlja odluka da kontrolu prstena izvrši sudija nakon završenog ocjenjivanja

svake grupe ili nakon prijema ptica na izložbu (preporuka je po prijemu ptica na izložbu).

U koliko se nađe neispravan prsten, ptica se isključuje iz konkurencija, a na njeno mjesto

dolazi slijedeće po rasporedu.

Kontrolu ispravnosti vrši komisija. Jednog člana komisije imenuje UO OSBiH-e a drugi je od tehničkog organizatora.

Komisija posebno pregledavai kontroliše sve nagrađene ptice ponovo.

Uvode se sankcije za neodgovorne uzgajivače u vidu da im se diskvalificiraju sve ptice na izložbi i da im se zabrani sudjelovanje na svim izložbama 1 godinu, a što odlučuje UO OSBiH ukoliko se dokaže da je izlagač radio nepravilnosti prilikom prijave ptica.

Član 26.

Nakon ocjenjivanja ,vrši se rangiranje najuspješnijeg udruženja/klubova i proglašava najuspješnije udruženje/klub na Državnoj ornitološkoj izložbi BiH.

Najuspješnije udruženje/klub je ono koje sakupi najveći broj bodova.

Bodovanje se vrši bodovanjem svih nagrađenih ptica udruženja/kluba po kriteriju:

- Pojedinačno: 1. mjesto - 3 boda, 2. mjesto - 2 boda, 3. mjesto – 1 bod.

- Kolekcije: 1 mjesto - 6 bodova, 2. mjesto - 4 boda, 3. mjesto - 2 boda.

U slučaju istog broja bodova uspješnije je udruženje/klub koje ima više prvih mjesta u kolekciji,a zatim pojedinačno.Rangiranje/bodovanje i proglašavanje najuspješnijeg izlagača na DOIBiH vrši se na isti način kao udruženja/klubova.

Najuspješnije udruženje/klub dobiva pehar/plaketu u trajno vlasništvo, te prelazni pehar kojeg čuva do sljedeče Državne ornitološke izložbe BiH.

Najuspješniji izlagač dobija pehar/plaketu u trajno vlasništvo i prigodnu nagradu.

Član 27.

Prodaja ptica sa izložbe i njihovo vađenje iz kaveza nije dozvoljena za vrijeme trajanja izložbe.

Dopušteno je organizirati prodajne štandove, ali izvan prostora gdje se održava izložba.(izuzev ako je izložbeni prostor dovoljno velik pa neometa izložbene ptice koje se odvajaju pregradom od prodajnog prostora).Visinu naknade za prodajne štandove određuje tehnički organizator zajedno sa ostalim odredbama za organizaciju DOIBiH.

Član 28.

Ako ptica za vrijeme izložbe oboli, organizator ju je dužan izdvojiti i liječiti.

U slučaju uginuća izložene ptice organizator o tome sastavlja zapisnik kojeg

potpisuje rukovodilac izložbe, a po mogućnosti i dežurni veterinar.

Organizator je dužan izlagaču predati prsten uginule ptice,ako to ne napravi smatrat će se da je ptica otuđena.

Član 29.

U slučaju otuđenja izložbene ptice organizator je dužan isplatiti vlasniku odštetu u

vrijednosti koja je uobičajena na tržištu. Odštetni cjenovnik utvrđuje UO OSBiH.

Član 30.

Ukoliko se Tehnički organizator ne bude pridržavao ovih odredaba iz ovog pravilnika i na bilo koji način ugrozi integritet državne izlože i ne ispoštuje uslove za organizaciju iste ,Upravni odbor OSBIH može tog tehničkog organizatora kazniti sa odlukom zabrane organizovanja državne izložbe na period od 3 do 5 godina u zavisnosti od težine prekršaja koji je načinjen.

Član 30.

Svi problemi koji se pojave, a nisu regulirani ovim pravilnikom, riješit će se dogovorom.

A u koliko to ne bude moguće, odluku će donijeti UO OSBiH ili Skupština kao najviši organ.

Član 31.

Ovaj Pravilnik je usvojen na godišnjoj Skupštini Ornitološkog saveza Bosne i Hercegovine održanog u Visokom dana 29.05.2022.godine i stupa na snagu danom usvajanja.

***Udruženje/Klub -Tehnički organizator mora se pridržavati odredaba ovog pravilnika ukoliko želi da dobije organizaciju Državne Ornitološke izložbe Bosne i Hercegovine.***

*Predsjednik Ornitološkog Saveza BiH*

***Enes Handžić***